kardosdrur/scandi-wiki huggingface dataset:
Slagtehal 3

Slagtehal 3 er en aarhusiansk undergrundsbiograf og cafe, beliggende i Mejlgade 50, i det centrale Aarhus. 
Slagtehal 3 startede i lokaler ved Aarhus Havn som en støtteforening for det tidligere 'Århus video Workshop' (det nuværende Mediehus Aarhus) hvis lokaler tidligere havde huset et slagtehus, deraf stammer navnet. Navnet et også en reference til biografens forkærlighed for blodige film. I 1991 flyttede biografen til de nuværende lokaler i Mejlgade. 

Slagtehal 3 har officielt eksisteret siden 1987, dog er der uklarhed om dette, da et par af klubbens medlemmer mener at året er 1988.
Filmklubbens stiftere er nu æresmedlemmer.

Undergrundsbiografen er åben for alle hver torsdag, ligesom i de gængse biografer, Priserne er lave, oftest under 45kr for 2 film, og det gives rabat til medlemmer. Biografen er præget af undergrundsstemning med salg af øl mens filmen kører.
Er der udsolgt til en forestilling, stiller personalet gerne et par træstole ind til de ekstra gæster.

Biografen har generelt film på programmet som den gængse biograf gænger ville betegne som B-film, det er ting som splatterfilm, monsterfilm, asiatiske gysere, blaxploitation, 50'er sci-fi, gysere og ungdomsfilm fra 80'erne, musikdokumentarfilm og meget andet fra den alternative filmgenre.

I Filmprogrammet for efteråret 2010 beskriver slagtehal sig selv således:
"Et sted for filmnørder og filmfreaks. Et åndelig fødehul for hungrende filmslugere. En kælder fuld af ligesindede. En oplevelse skåret ud af det sædvanlige. Et sted med mange ansigter. Et sted. Uhmmmm...Slagtehal3"

Eksterne henvisninger 
 Slagtehal 3s hjemmeside
 Et møde i en kælder – en introduktion til undergrundsbiografen Slagtehal 3 i Aarhus
 Anmeldelser af Slagtehal 3 på mangospot.dk

Biografer i Aarhus
Foreninger fra Danmark
Øster Hurup

Øster Hurup er en lille by i det østligste Himmerland med , beliggende ud til Kattegat, 15 kilometer nordøst for Hadsund. Byen ligger i Mariagerfjord Kommune og hører til Region Nordjylland.

Indbyggertallet mangedobles i sommerperioden, idet store sommerhusområder, campingpladser og attraktive badestrande lokker turister til stedet. Alene campingpladserne har over 100.000 overnatninger årligt.

Byen ligger tæt på Lille Vildmose og var oprindeligt et fiskerleje.

Historie 
Omkring århundredeskiftet (1900) blev Øster Hurup beskrevet således:
Hurup (Øster-, Nørre- og Sønder-H.) med Kapel, Skole, Forsamlingshus (opf. 1895), Mølle, Kro, Andelsmejeri (Søvang), Købmandsforretn., Udskibningssted, Toldassistent- og Statstelefonstation.

Havnen 

Byens havn besøges om sommeren af rigtig mange sejlende turister. I selve lystbådehavnen er der plads til ca. 200 fartjer.
Havnen ejes af Mariagerfjord Kommune men administreres af Foreningen Øster Hurup Havn.

Øster Hurup Havn blev indviet den 4. januar 1936, fiskerihavnen bestod oprindeligt af ét bassin. En lang smal bro førte fra fastlandet ud til havneanlægget, men broen blev i 1942 erstattet af en dæmning, og i 1958 blev havnen udvidet med en yderhavn. Dermed blev havnen til landfast oddehavn, selvom det stadig kunne ligne et selvstændigt og fritliggende område.

Den sidste garnfisker holdt i slutningen af 70'erne, og i 1990 kom lystbådehavnen anlagt ved hjælp af EU midler. I slutningen af 1990'erne kom der gang i en udvidelse af området, da Hadsund Kommune ønskede at skabe muligheder for at bygge boliger og fritidshuse på havnen.

På havneområdet findes der flere spisesteder; Rerestaurant Neptun, en fiskebutik, Havnegrillen, og en iskiosk.

Fruerlundparken 
I byens sydlige del ligger Fruerlundparken som er et 15 ha stort grønt område med 2 søer, spredt bevoksning og en koncertplads. Indtil 1988 var parken en del af aktivitetsparken Øster Hurup Sommerland.

I tilknytning til parken er der en parkeringsplads til 800 biler. På koncertpladsen er der plads til ca. 7.500 gæster.

Indbyggertal

Billeder fra byen

Eksterne henvisninger 

 Øster Hurups hjemmeside
 Øster Hurup Havns hjemmeside 

 Henrik Bugge Mortensen, Danmarks Smukkeste Fjord, 1995. 
 Henrik Bugge Mortensen, Danmarks Smukkeste Fjord 2, 2000. 
 Henrik Bugge Mortensen, På Strejftog I Himmerland , 1996.

Kilder 

 
Byer i Mariagerfjord Kommune
Havnebyer i Danmark
Byer og bydele med genforeningssten
Multimediedesign

Multimediedesign er en gren af designfaget der beskæftiger sig med kommunikation gennem diverse medier, som tv, radio, internet, computerspil, avis, reklame, mm. En person der er uddannet i, eller arbejder med faget, kaldes en multimediedesigner.

Uddannelsen strækker sig i hovedtræk over fire fagområder: Kommunikationsteori, virksomhed- og projektledelse, design og interaktion (programmering og databaser), og varer to år. En af de første skoler der udbød uddannelsen i Danmark var IMMA.

På grund af sit interaktionselement arbejdes der ofte med skærmbaseret kommunikation, blandt andet i forbindelse med computerspils- og webdesign.

Fodnoter 

Grafisk design
Korte videregående uddannelser i Danmark
Digital informationsteknologi
Svanen (flertydig)

Svanen kan referere til:

 Svane – Dyrearten.
 Svanen – Stjernebilledet.
 Svanen - hjuldamper der sejler på Mariager Fjord
 The Swan – En fiktiv forskningsstation i den amerikanske tv-serie Lost.
 Svanen – Stol designet af Arne Jacobsen
 Svanemærket – Et nordisk mærke, der påsættes på varer, der er blandt de mindst miljøbelastende i den pågældende varegruppe.
 Logoet for Nordisk Råd - En stiliseret svane.
Seventh Son of a Seventh Son

Seventh Son of a Seventh Son er det syvende studiealbum af heavy metal bandet Iron Maiden. Det blev udgivet i 1988. Albummet er det sidste hvor guitarist Adrian Smith medvirker indtil hans genindtræden i bandet med udgivelsen af Brave New World i 2000(om end han han havde skrevet sangen Hooks in you, der kom med på det næste Iron Maiden i 1990). 

På mindst tre af albummets sange  ("Seventh Son of a Seventh Son", "The Prophecy" og "The Clairvoyant") kan teksten direkte relateres til en gennemgående historie som er inspireret af Orson Scott Cards roman Seventh Son. Teksterne på albummet handler hovedsageligt om filosofiske ideer som moral (godt og ondt), mysticisme, profetier, reinkarnation og liv efter døden. Den musiske stil på Seventh Son of a Seventh Son bygger videre på den lyd der først blev hørt på Somewhere in Time fra 1986.

Albummet startede som nummer 1 på den engelske albumhitliste og nummer 12 på den amerikanske. Singlerne "Can I Play with Madness", "The Evil That Men Do", "The Clairvoyant" og "Infinite Dreams" opnåede placeringer som henholdsvis nummer 3,5,6 og 6. Det er det sidste Iron Maiden album, der har opnået platin i USA.

Numre 
 "Moonchild" (Bruce Dickinson, Adrian Smith) – 5:39
 "Infinite Dreams" (Steve Harris) – 6:09
 "Can I Play with Madness" (Dickinson, Smith, Harris) – 3:31
 "The Evil That Men Do" (Dickinson, Smith, Harris) – 4:34
 "Seventh Son of a Seventh Son" (Harris) – 9:53
 "The Prophecy" (Dave Murray, Harris) – 5:05
 "The Clairvoyant" (Harris) – 4:27
 "Only the Good Die Young" (Dickinson, Harris) – 4:41

Bonus CD fra genudgivelsen i 1995 
"Black Bart Blues" (Dickinson, Harris) – 6:41
"Massacre" (Brian Downey, Phil Lynott, Scott Gorham) – 2:53
"Prowler 88" (Harris) – 4:07
"Charlotte the Harlot 88" (Murray) – 4:11
"Infinite Dreams (live)" (Harris) – 6:03
"The Clairvoyant (live)" (Harris) – 4:27
"The Prisoner (live)" (Smith, Harris) – 6:09
"Killers (live)" (Paul Di'Anno, Harris) – 5:03
"Still Life (live)" (Murray, Harris) – 4:38

Metalalbum
Album fra 1988
Iron Maiden-album
Monsteret (Lost)

Monsteret (alternativt The Monster), også tildelt øgenavnet Smokey, er en selvkontrollerende røgsky i tv-serien Lost.

Monsteret blev i første sæson kaldt en "dinosaur," af Hurley. Jack modsvarede, og fik senere ret, i at det ikke er en dinosauer, fordi de er uddøde. Damon Lindelof har afkræftet at Monsteret er en nanosky.
Hurley kalder Monsteret for en "pissesur giraf," i desperation over ikke at få svar. Monsteret er døbt "Smokey" af fans på internettet.

Handling 

I "Pilot: Part 1" giver Monsteret sig til kende overfor de overlevende, og dræber senere Oceanic Flight 815s pilot. I "Hearts and Minds" medvirker Monsteret i Boones vision om Shannons død. I "Exodus"-afsnittene vises det at røgen kan omdanne sig til en mindre og mere kompakt udgave, og desuden forsvinde ned i huller på øen. I samme afsnit kalder Danielle den for et "forsvarssystem." I "The 23rd Psalm" afslører Monsteret sig overfor Mr. Eko som en stor røgsky. De står overfor hinanden. Det supersoniske hegn omkring The Barracks anvendes til at holde Monsteret ude, og det er tilsyneladende ikke i stand til at komme over. I "The Cost of Living" dræber Monsteret Mr. Eko, umiddelbart efter han har nægtet at tilkendegive sine synder. I "Left Behind" flyver Monsteret tæt på Juliet, og foretager sig hvad der kan minde om en fotografering. Senere, forfølger det hende og Kate til barakkernes forsvarshegn. I "Exposé" kommer lydene fra Monsteret omkring tiden hvor Nikki kaster Medusa-edderkopper på Paulo, og efterlader ham paralyseret i junglen.

Fodnoter 

Fiktive personer fra Lost
Súni Olsen

Súni Olsen (født 7. marts 1981) er en færørsk professionel fodboldspiller.

Klubkarriere 
Han startede sin karriere hos den færørske klub GÍ Gøta, og efter en succesfuld 2000 sæson hvor han scorede 13 ligamål, blev han købt af den hollandske klub FC Zwolle i 2001. Han blev den 2. færørske landsholdsspiller, der nogensinde har spillet i Holland efter at Jan Allan Müller spillede for Go Ahead Eagles i 1990/1991. Han returnerede til GÍ i 2002 kun indtil 2005, hvor han blev købt af AaB.

Landsholdskarriere 
Olsen fik sin debut i januar 2001 i en venskabskamp mod Sverige, hvor han blev skiftet ind i stedet for Sámal Joensen.

Fodboldspillere fra Færøerne
Fodboldspillere fra FC Zwolle
Fodboldspillere fra AaB
Fodboldspillere fra Viborg FF
Fodboldspillere fra Víkingur Gøta
Fodboldspillere fra B36
Personer fra Østerø
Lombard Pápa Termál FC

Lombard Pápa Termál FC er en ungarsk fodboldklub hjemmehørende i Pápa. Klubben spiller i gule og sorte trøjer.

Klubben spiller i den 2. bedste ungarske fodboldrække, NB II.

Tidligere spillere
  Andrew Ornoch

Henvisninger
 Klubbens officielle hjemmeside 

Fodboldklubber i Ungarn
Etableret i 1995
Pápa
Troyes AC

Troyes AC er en fransk fodboldklub fra Troyes. Klubben spiller i blå og hvide trøjer.

Klubben spiller i den franske andendivision, Ligue 2.

Danske spillere 
  Jesper Mikkelsen

Henvisninger 
 Klubbens officielle hjemmeside

Fodboldklubber i Frankrig
Etableret i 1900
Troyes
Paul Becker

Paul Becker (født Paul Scheel Becker den 13. maj 1949) er en dansk speaker, lydbogsindlæser og tidligere stuntman.

Han har studeret dansk og historie ved Københavns Universitet. Sideløbende dyrkede han klovneakrobatik på Artist- og Teaterskolen. På denne skole blev han opdaget af Lasse Spang Olsen som fik ham med i sin stuntgruppe. Det førte bl.a. til spillefilm – iblandt dem ”Mord i Mørket”. Hans debut som lydbogsindlæser fandt sted hos Danmarks Blindebibliotek i 1979, og han har siden hen indlæst bøger bl.a. for forlagene Gyldendal, Carlsen, AV-forlaget Den Grimme Ælling og Audioteket ved siden af sit job som speaker på TV 2, hvilket han har været siden 1989. I 1998 var han en overgang vært på DR1-programmet ”2860 Søborg”. Siden 2004 er han ansat ved TV 2 Charlie. Paul Becker modtog Lydbogsprisen 2011 for Den hundredårige der kravlede ud ad vinduet og forsvandt. En sjov detalje er at han medvirkede i TV 2's Lykkehjulet på premieredagen, 1. oktober 1988.

Referencer 

Studieværter fra Danmark
Lydbogsindlæsere
Ansatte ved TV 2
Kaninavler

En kaninavler er én, der avler på kaniner. Alle kaninerne er racerene. Nogle bruger nogle af deres fine kaniner som udstillingskaniner. 

Kaninavlere sælger også deres kaninunger. 

Stillingsbetegnelser
AV-forlaget Den Grimme Ælling

Den Grimme Ælling er et dansk AV-forlag dannet i 1982 af bl.a. skuespilleren og lydbogsindlæseren Troels Møller. Det er opkaldt efter H.C. Andersens eventyr af samme navn og beliggende i Odense. 

AV Forlaget Den Grimme Ælling producerer lydbøger – bøger på bånd eller CD og har 11 faste medarbejdere samt en stor stab af indlæsere, der indtaler bøger i forlagets egne studier eller på SuperNova-studiet i København. AV-Forlaget Den Grimme Ællings masterbibliotek byder på mere end 6000 lydbøger, der spænder lige fra Svend Grundtvigs eventyr til Stephen Kings gysere.

Eksterne henvisninger 
 AV-forlaget Den Grimme Ælling – officiel website 

Forlag fra Danmark
Etableret i 1982
Henrik Gøye til Skjørringe

Henrik Gøye (16. juni 1562 – 28. september 1611) var en dansk adelsmand. Hans forældre var Eskil Gøye til Skjørringe og Sibylle Gyldenstierne. Han fødtes på Nyborg Slot, hvor faderen var lensmand. Han kom på Herlufsholm Skole, 1579 var immatrikuleret ved universitetet i Rostock. Siden fulgte han med Steen Maltesen Sehested til Nederlandene og tjente der tre år i krigen. Så vidt vides gjorde Henrik Gøye aldrig tjeneste ved hoffet. Ligeledes havde han heller ikke nogen forleninger. Derfor er det mærkværdigt, at han blev tilsagt 1590 til at følge kong Frederik II's datter Elisabeth til Braunschweig efter dennes bryllup med hertug Henrik Julius af Braunschweig-Wolfenbüttel. I 1611 blev Henrik Gøye indkaldt til personlig tjeneste under den sjællandske fane i anledning af den udbrudte krig med Sverige (Kalmarkrigen), men han kom syg tilbage og døde allerede samme år i København. 

Han ægtede 13. august 1598 Birgitte Brahe (1576 – 1619), datter af rigsråd Axel Brahe til Elved. Hun fødte ham 10 børn, deriblandt sønnerne Falk og Otte, samt døtrene Anne og Mette.

Kilde 
 Om Henrik Gøye i Dansk biografisk leksikon

Personer fra Nyborg
Danskere i 1600-tallet
Rigsråder fra Danmark
Henrik
Danskere i 1500-tallet
Personer i Dansk Biografisk Leksikon
Martin Budtz

Martin Budtz (11. april 1961 - 27. september 2013) var en dansk digter, fotograf, tidsskriftsredaktør, webredaktør og maler. Søn af Lasse Budtz og Annette Winding. Studerede buddhismen, har taget buddhistisk tilflugt hos Namse Rinpoche og var medlem af Karmapa Trust. Han var tidligere købmand, reklametekstforfatter og trommehandler, opvasker, scenearbejder, og roadie. Han betegnede sig som rød socialdemokrat og som tilhænger af anarkistiske og kollektive arbejdsmetoder .

Medstifter og medejer af digterkollektivet Øverste Kirurgiske.
Ansvarshavende redaktør på oplysningskontoret.dk (tidligere poesi.dk og minimalportal.dk) og naturligvis martinbudtz.org og bloggen rumkugler.blogspot.com.

Udgivelser 
Et hav af bidrag til Øverste Kirurgiske og andre tidsskrifter og antologier samt digtsamlingerne:
 Jeg er det øjeblik
 Allevegne
 Familien
 Museum
Alle udgivet på Biblioteket Øverste Kirurgiske (BØK).

Priser og legater 

 2000: Det Danske Akademis Rifbjergpris, sammen med resten af Øverste Kirurgiske.
 2002: Arbejdslegat, Statens Kunstfond.
 2004: Arbejdslegat, Statens Kunstfond.

Nekrologer 
 "FIRELØBET NEKROLOG, Martin Budtz (11. april 1961 – 27. september 2013)" (på Promenaden) 
 "Martin Budtz (1961-2013)" på Thomas Krogsbøls blog
 Jens Blendstrup om Martin Budtz på bloggen "Farerindringer"
 "Åh nej, Martin Budtz er død" på Lars Bukdahls Blog

Eksterne henvisninger 
 martinbudtz.org 
 rumkugler.blogspot.com
 oplysningskontoret.dk

Digtere fra Danmark
Dansksprogede forfattere fra Danmark
Schweiz' fodboldlandshold

Schweiz' fodboldlandshold (, , , ) er det nationale fodboldhold i Schweiz, og landsholdet bliver administreret af Association Suisse de Football. Holdet har deltaget 11 gange i VM og fem gange i EM.

Historie 
Schweiz spillede sin første landskamp den 12. februar 1905, hvor man tabte 1-0 til Frankrig. Landets største præstation nogensinde kom ved holdets allerførste slutrunde, da holdet vandt sølv ved OL i 1924 i Paris, efter finalenederlag til Uruguay. Holdet var også med ved OL i 1928.

1930'erne blev et succesfuldt årti for schweizerne, der ved både VM i 1934 i Italien og VM i 1938 i Frankrig nåede kvartfinalerne. Samme præstation opnåede man ved VM i 1954, som man selv var vært for. Denne turnering blev vundet af Vesttyskland. De gode præstationer fra de tidlige VM-slutrunder kunne dog ikke følges op, og selvom holdet kvalificerede sig til VM i både 1962 og 1966, måtte man forlade begge slutrunder efter at have tabt alle tre kampe i det indledende gruppespil.

Schweiz skulle frem til VM i 1994 i USA, før landsholdet igen var med ved en slutrunde. Her gik man videre fra sin indledende runde med USA, Colombia og Rumænien, men blev i 1/8-finalen besejret af Spanien. Ved EM i 1996 kunne man ikke følge op på en flot åbningskamp, hvor man fik 1-1 mod værtsnationen England, og blev slået ud efter gruppespillet. Blandt holdets store profiler på holdet på dette var forsvarsstyrmanden Alain Geiger og Borussia Dortmund-angriberen Stephane Chapuisat.

Efter årtusindskiftet har schweizerne bidt sig fast som slutrundedeltager, og har siden EM i 2004 været fast deltager ved alle de store turneringer. Med profiler som Alexander Frei, Philippe Senderos og Hakan Yakin på holdet formåede holdet blandt andet at blive slået ud af VM i 2006, uden der var scoret et eneste mål mod holdet. Efter to 2-0 sejre over henholdsvis Togo og Sydkorea, samt et 0-0 opgør mod Frankrig gik holde til 1/8-finalen som gruppevindere. Her sluttede kampen mod Ukraine 0-0, inden Schweiz blev elimineret efter straffesparkskonkurrence.

Ved EM i 2008 var Schweiz for anden gang værter for en slutrunde, da landet sammen med Østrig lagde græs til turneringen. Schweiz måtte dog skuffende se sig slået ud i indledende runde, efter nederlag til Tjekkiet og Tyrkiet, samt en sejr over Portugal. Ved VM i 2010 lykkedes det sensationelt Schweiz at besejre de senere verdensmestre fra Spanien 1-0 på et mål af Blaise Nkufo i de to landes første kamp, men schweizerne måtte alligevel forlade turneringen efter gruppespillet.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Aktuel trup 
Følgende spillere er blevet indkaldt til truppen til Europamesterskabet i fodbold 2020.
Antal kampe og mål er opdateret den 20. juni 2021 efter kampen mod Tyrkiet.

Nylige landsholdsindkald 
Følgende spillere er blevet indkaldt til holdet indenfor de seneste 12 måneder.

INJ Spiller trak sig tilbage fra truppen på grund af skade.
RET Pensioneret fra international fodbold.
PRE Præliminær trup.

Referencer

Eksterne henvisninger 
 Schweiz' fodboldforbunds hjemmeside

Fodboldlandshold i Europa
Fodboldlandshold
Dr. Alban

Dr. Alban (født Alban Uzoma Nwapa, 26. august 1957 i Enugu i Nigeria) er en nigeriansk/svensk musiker og musikproducent.

Han voksede op i Nigeria, men han flyttede til Sverige i 1979, og begyndte at studere til tandlæge (Blev færdiguddannet i 1988). Samtidig med at han studerede var han discjockey. Efter to år som tandlæge i Uppsala bestemte han sig for at satse på musikkarrieren, og han udgav i 1990 debutsinglen "Hello Africa".

Er bl.a. kendt for hittet "It's My Life" fra 1992.

I 2014 gjorde han comeback i det svenske melodi grandprix "Melodifestivalen" med sangen "Around The World" hvor han sang duet med Jessica Folcker. Men det blev kun til en 5. plads.

Diskografi

Studiealbums

Opsamlingsalbum

Singler (som lead artist)

Singler (som featured artist)

Referencer

Eksterne henvisninger 

 
 

Musikere fra Nigeria
Musikproducere fra Sverige
Tandlæger
Popmusikere fra Sverige
Loretta King

Loretta King (1917 – 10. september 2007) var en amerikansk skuespiller. Hun medvirkede i flere film, bl.a. Edward D. Wood jr.s Bride of the Monster, hvor hun spillede Janet Lawton, en rolle der egentlig var skrevet til Dolores Fuller.

Ekstern henvisning 
 

Skuespillere fra USA
Tjekkiets fodboldlandshold

Tjekkiets fodboldlandshold er det nationale fodboldhold i Tjekkiet, og landsholdet bliver administreret af Českomoravský fotbalový svaz. Holdet har deltaget én gang ved VM og seks gange ved EM. Det bedste resultat er sølvmedaljerne ved EM i 1996, landets første slutrunde nogensinde.

Historie 
Efter delingen af Tjekkoslovakiet ved udgangen af 1992 ophørte landets fodboldlandshold også med at eksistere, og Tjekkiet fik sit fodboldforbund optaget i FIFA i 1994. Landsholdet var dermed klar til at kvalificere sig til EM i 1996, en opgave man klarede, da man sluttede som vinder af sin kvalifikationsgruppe foran Holland. Ved slutrunden kom holdet i en svær pulje med Italien, Tyskland og Rusland, men overraskede ved at gå videre via en overraskende sejr over italienerne. I kvartfinalen besejrede holdet Portugal, og overraskede i semifinalen igen ved at slå de franske favoritter efter straffesparkskonkurrence. Dermed var landet ved sin første slutrunde nogensinde klar til finalen, hvor modstanderen for anden gang i turneringen var Tyskland. Tjekkerne kom foran via en straffesparksscoring af Patrik Berger, men måtte se to scoringer af Oliver Bierhoff, heraf den ene som et golden goal i den forlængede spilletid, give tyskerne titlen.

Tjekkernes enorme succes gav forhåbninger forud for de kommende slutrunder, men holdet formåede ikke at kvalificere sig til VM i 1998, og blev slået ud i den indledende runde ved EM i 2000, trods en 2-0 sejr over Danmark. Heller ikke ved VM i 2002 var tjekkerne med, da man efter playoff-kampe måtte se Belgien snuppe billetten til slutrunden i Sydkorea og Japan.

Tjekkiet var med ved EM i 2004, og denne gang gik holdet videre fra den indledende gruppe, hvor holdet imponerede med sejre over både Holland og Tyskland. I kvartfinalen besejrede man Danmark med hele 3-0, og var dermed klar til semifinalen mod overraskelsen Grækenland. Efter en lige kamp blev tjekkerne slået med 1-0 på et mål i sidste minut af den forlængede spilletids første halvleg. Grækerne vandt senere turneringen.

Tjekkiet fik for første gang kvalificeret sig til VM, da man var med i 2006 i nabolandet Tyskland. Oplevelsen blev dog ikke en succes, og holdet blev trods store forventninger slået ud i indledende runde, hvor man trods en åbningssejr over USA blev besejret af både Ghana og Italien. Tjekkerne nåede heller ikke videre fra gruppespillet ved EM i 2008, hvor man røg ud efter et højdramatisk nederlag til Tyrkiet.

Kvalifikationen til VM i 2010 blev en skuffelse for Tjekkiet, der foruden ikke at kvalificere sig, måtte se nabolandet Slovakiet rende med slutrundebilletten i den fælles kvalifikationspulje.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Referencer

Eksterne henvisninger 
 Tjekkiets fodboldforbunds hjemmeside  

For resultater før 1994 se Tjekkoslovakiets fodboldlandshold.
Jesper Kenn Olsen

Jesper Kenn Olsen (født 2. juli 1971) er en dansk ultraløber og rekordholder. 

Jesper Kenn Olsen satte en bemærkelsesværdig løberekord, da han 1. januar 2004 startede fra Greenwich Village på sin mission: At blive det første menneske i verden, der løb hele vejen rundt om jordkloden. Udfordringen varede i knap 2 år og han sled 28 par løbesko op.

Efter at have gennemført hans World Run, har Jesper Kenn Olsen udgivet en bog under Politikens Forlag, og har siden forbedret sin verdensrekord da han fra 2008 til 2012 løb jorden rundt fra nord til syd. Han startede fra Nordkap i Norge og løb til Kapstaden i Sydafrika og op igennem Sydamerika til Newfoundland i Canada. Denne tur blev på 37.000 Km.

Generelt 
 Er uddannet cand.scient.pol.
 Maratonløber på eliteplan med bedste notering på 2 timer 27 minutter
 Var i den danske langdistance-elite fra 1990. 
 Forfatter til bogen: Jorden rundt i løb - 26.232 km, 2 år, 4 kontinenter

Personlige rekorder 
 10km: 31:29 min.
 15km: 47:58 min.
 halvmaraton: 1:08:10 min.
 maraton: 2:27:57 timer. 
 50km: 3:17:23 timer.Dansk rekord
 100km: 6:58:31 timer.
 100miles: 15:26:09 timer. 
 12 timer: 129km.
 24 timer: 223,7km.
 48 timer: 332,6km. Dansk rekord og Nordisk rekord
 6-dage: 780km Dansk rekord

Bedste resultater 
 Nr.19 v. VM 100km , 2000. (tid 6:58:31). 
 Nr.12 v. EM 24-timers løb, 2001. (Distance 224 km).

Ekstern henvisning 
 World Run Project

Atleter fra Tri 2000
Politologer fra Danmark
Maratonløbere fra Danmark
Alumni fra Københavns Universitet